Kamondan otish. Sportchilarimiz Turkiya ochiq chempionatida ishtirok etmoqdalar

Kamondan otish bo`yicha O`zbekiston terma jamoasi a`zolari Turkiyada o`quv-mashg`ulot yig`inlarini o`tkazayotganliklari haqida xabar qilgandik. Ushbu yig`in doirasida merganlarimiz Turkiya ochiq chempionatida ham ishtirok etmoqdalar. Musobaqada 200 nafardan ortiq sportchi qatnashmoqda.
Bahslarda Sardor Rustamov, Zokirjon Gafurov, Jamshid Sodiqov, Munira Nurmanova, Ziyodaxon Abdusattorova, Kamola Yunusova kabi sportchilarimiz o`z imkoniyatlarini sinovdan o`tkazmoqdalar.
Eslatib o`tamiz, kamondan otish bo`yicha O`zbekiston terma jamoasi a`zolarining Turkiyadagi o`quv-mashg`ulot yig`inlari 29 dekabrga qadar davom etadi.